Atès l'Acord del Consell d'Administració de l'Institut Català de les Empreses Culturals adoptat en la sessió de 27 de març de 2019, pel qual s'aproven les bases específiques que han de regir la concessió de subvencions a la producció de nous muntatges teatrals de sala i de carrer de caràcter professional,
—1 Que es publiqui íntegrament al Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals, de 27 de març de 2019, pel qual s'aproven les bases específiques que han de regir la concessió de subvencions a la producció de nous muntatges teatrals de sala i de carrer de caràcter professional.
—2 Contra aquest Acord, que no exhaureix la via administrativa, es pot interposar un recurs d'alçada davant la persona titular del Departament de Cultura en el termini d'un mes a comptar de la publicació al Diari Oficial de la Generalitat de Catalunya.
del Consell d'Administració de l'Institut Català de les Empreses Culturals, de 27 de març de 2019, pel qual s'aproven les bases específiques que han de regir la concessió de subvencions a la producció de nous muntatges teatrals de sala i de carrer de caràcter professional.
Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases generals reguladores dels procediments per a la concessió d'ajuts en règim de concurrència, que han estat modificades per l'Acord publicat mitjançant la Resolució CLT/1816/2016, de 21 de juliol, per l'Acord publicat mitjançant la Resolució CLT/2143/2017, de 4 de setembre, i per l'Acord publicat mitjançant la Resolució CLT/138/2018, de 2 de febrer;
D'acord amb l'article 7.2.i) dels Estatuts de l'Institut Català de les Empreses Culturals, aprovats pel Decret 100/2001, de 3 d'abril, el Consell d'Administració acorda:
Aprovar les bases específiques que han de regir la concessió de subvencions a la producció de nous muntatges teatrals de sala i de carrer de caràcter professional, que consten a l'annex d'aquest Acord.
Derogar les bases publicades mitjançant la Resolució CLT/379/2018, de 2 de març, per la qual es dona publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions a la producció de nous muntatges teatrals de sala i de carrer de caràcter professional.
Aquestes bases tenen per objecte la concessió de subvencions a la producció de nous muntatges teatrals de sala i de carrer de caràcter professional.
Als efectes d'aquestes bases, s'entén per nous muntatges els que s'estrenin en el període que estableix la base 3.b), així com les reposicions o revisions d'aquells espectacles en què la producció originaria tingui, com a mínim, quatre anys d'antiguitat i que no hagi estat representada, com a mínim, un any abans de la data d'estrena de la reposició o revisió.
Poden optar a aquests ajuts les empreses, ja siguin persones físiques o jurídiques, que duguin a terme tota o part de la seva activitat en l'àmbit del teatre.
Així mateix, hi poden optar les agrupacions d'empreses que es constitueixin en unions temporals d'empreses (UTE), d'acord amb la Llei de l'Estat 18/1982, de 26 de maig, sobre règim fiscal d'agrupacions i unions temporals d'empreses i de societats de desenvolupament regional.
No hi poden optar les entitats sense finalitat de lucre ni els ajuntaments o ens vinculats o dependents, inclosos els consorcis, les fundacions i les societats mercantils amb capital social íntegrament o majoritàriament de les entitats esmentades.
—3 Requisits, condicions i incompatibilitats
Per optar als ajuts, les persones sol·licitants han de complir els requisits i les condicions que determina la base general 3, així com els que s'estableixen a continuació:
a) Els sol·licitants han de presentar una única sol·licitud per cada muntatge teatral.
b) Estrenar el muntatge a Catalunya durant la temporada de l'any de concessió de la subvenció, entenent per temporada el període comprès entre l'1 de setembre de l'any anterior al de la concessió de la subvenció i el 31 d'agost de l'any de la concessió de la subvenció.
En cas que el muntatge s'estreni en un dels espais coproductors esmentats a la base 6.1.2.b.2), aquesta representació té la condició d'estrena, excepte si la representació forma part del procés de producció.
c) Acreditar la data i el lloc d'estrena de l'espectacle a través d'un certificat o d'una declaració de compromís de l'entitat programadora.
d) Fer un mínim de deu representacions, de les quals almenys cinc han de ser a Catalunya, en un període màxim de dotze mesos des de la data de l'estrena.
A l'efecte d'aquestes bases, es considera estrena la primera representació.
No computen les actuacions fetes en locals d'assaig.
e) L'aportació de recursos propis de l'empresa sol·licitant al pressupost del projecte ha de ser, com a màxim, de 60.000,00 euros.
A l'efecte d'aquestes bases, l'aportació de recursos propis és equivalent al cost del projecte, restant-hi els ajuts i les aportacions dineràries d'entitats participades majoritàriament per administracions públiques.
f) Mantenir les condicions de treball pertinents del personal laboral, d'acord amb la normativa laboral i social aplicable.
Són subvencionables les despeses de producció, inclosa l'estrena, que es realitzin des de l'1 de gener de l'any anterior al de concessió de la subvenció.
En cap cas es consideren despeses subvencionables les d'explotació posterior de l'espectacle.
En el cas de coproduccions, la subvenció de l'ICEC es refereix exclusivament a la part coproduïda per l'empresa sol·licitant.
Es considera despesa subvencionable l'arrendament operatiu de material tècnic i de vehicles.
En el cas d'arrendament de vehicles amb abonament de quotes mensuals, es consideren despesa subvencionable un màxim de tres quotes.
No es consideren subvencionables la resta de despeses del contracte (despeses financeres, despeses de refinançament, despeses generals i d'assegurances, etc.) ni l'arrendament financer o lísing.
Els sol·licitants que siguin empreses persones físiques poden imputar com a despesa pròpia subvencionable, com a màxim, el 20% del pressupost del projecte.
L'import de la subvenció és un màxim del 50% dels recursos propis de l'empresa sol·licitant al pressupost del projecte.
—5 Documentació que cal presentar amb la sol·licitud
En el moment de presentar la sol·licitud cal aportar, a més de la documentació que preveu la base general 7, la documentació següent:
a) Les declaracions responsables que consten al formulari de sol·licitud:
a.1) Mantenir les condicions de treball pertinents del personal laboral, d'acord amb la normativa laboral i social aplicable.
a.2) Disposar d'un certificat o d'una declaració de compromís de l'entitat programadora sobre la data i el lloc de l'estrena de la producció.
b) Memòria explicativa del projecte, segons el model facilitat per l'ICEC, que ha d'incloure:
b.1) Descripció de la producció.
b.2) Trajectòria professional del sol·licitant i dels integrants de l'equip artístic i tècnic.
b.3) Organització i estructura de recursos humans necessàries per dur a terme la producció.
b.4) Fitxa artística detallada de la producció, on han de constar la data i el lloc previstos per a l'estrena, el pla d'explotació posterior i la previsió detallada de la realització de les representacions previstes a la base 3.d).
b.6) Descripció d'activitats, si escau, de creació i fidelització de públics.
b.7) Projecció internacional del projecte, si escau.
c) Pressupost detallat d'ingressos i despeses del projecte, segons el model de l'ICEC.
d) Contracte de coproducció, si escau.
e) En cas que l'espectacle sigui coproduït per un dels mercats esmentats a la base 6.1.2.b.2), si escau, document subscrit pel coproductor en què faci constar que la primera representació del muntatge no té la consideració d'estrena, atès que forma part del procés de producció.
f) En el cas de residència, per tal que sigui valorat d'acord amb la base 6.1.2.c), document subscrit amb el responsable de l'equipament col·laborador en què s'especifiquen els acords assumits per ambdues parts.
Les sol·licituds són valorades d'acord amb els criteris següents:
a) L'interès cultural i artístic del projecte: fins a 4 punts.
- Trajectòria professional del sol·licitant i dels integrants de l'equip artístic i tècnic inclòs en la proposta: fins a 1 punt.
- Grau d'interès del projecte i del seu desenvolupament: fins a 1 punt.
- Autoria catalana de les obres que es representin que formen part del projecte artístic presentat.
Als efectes d'aquestes bases, s'entén per autor català el que resideix a Catalunya, i, en cas d'autors difunts, els que van néixer o van residir la major part de la seva vida a Catalunya: fins a 1 punt.
- Utilització de la llengua original del text en el projecte proposat, o bé la seva traducció en llengua catalana.
En cas de no utilitzar cap llengua, es valora la catalanitat de l'autoria: fins a 1 punt.
- Contribució a la creació i fidelització de públics: fins a 1 punt.
- Coherència del pla de comunicació: fins a 1 punt.
- Valoració del pla d'explotació del projecte: fins a 0,5 punts.
- Capacitat d'internacionalització: fins a 0,5 punts.
c) Viabilitat del projecte i qualitat de la gestió: fins a 3 punts.
- Adequació del pressupost als recursos necessaris per portar a terme el projecte: fins a 1 punt.
- Grau d'especialització professional dels equips artístics i tècnics participants: fins a 1 punt.
- Grau de finançament previst al marge de l'ajut de l'ICEC: fins a 1 punt.
a) Projectes presentats per creadors emergents (autor o director artístic) entesos com el primer projecte professional que promogui un creador: 0,5 punts.
b) Espectacle coproduït per: 0,5 punts:
b.1) Equipaments públics d'arts escèniques integrats en el Sistema Públic d'Equipaments Escènics i Musicals de Catalunya (SPEEM); festivals públics de Catalunya; o residències en centres de creació públics que hagin rebut un mínim d'un ajut de l'Oficina de Suport a la Iniciativa Cultural (OSIC) durant els cincs anys anteriors al de l'any de concessió de la subvenció.
b.2) Els cinc mercats següents: FiraTàrrega, la Mostra d'Igualada – Fira de Teatre Infantil i Juvenil, Trapezi de Reus – Fira del Circ de Catalunya, Festival Sismògraf i Fira Mediterrània de Manresa.
c) Projecte en qualitat de residència: 0,5 punts.
Als efectes d'aquestes bases s'entén per residència tots aquells projectes que es duguin a terme en col·laboració amb un equipament cultural especialitzat, d'àmbit públic o privat, en relació amb el qual el sol·licitant no ostenti cap títol jurídic (propietat, usdefruit, comodat, concessió, etc.) ni en sigui arrendatari temporal, que ha de posar a disposició de l'equip artístic resident els recursos necessaris per dur a terme el seu treball professional durant un període mínim de set dies que no cal que siguin consecutius.
Així mateix, el projecte en residència ha de preveure una tasca divulgativa que es relacioni amb el teixit social, ha de fomentar la creació de nous públics o participar en la programació de l'equipament.
Les sol·licituds són analitzades per una comissió de valoració constituïda per:
a) La persona titular de la Direcció de l'Àrea de les Arts Escèniques de l'Institut Català de les Empreses Culturals, o, en cas de substitució, una persona de perfil tècnic de l'Àrea, que presideix i coordina les reunions.
b) Tres persones externes a l'Institut Català de les Empreses Culturals, expertes en la matèria objecte de l'ajut.
c) Dues persones tècniques de l'Àrea de les Arts Escèniques, una de les quals amb veu i sense vot, que exerceix de secretari/ària.
—8 Proposta de resolució provisional i presentació de documentació addicional
Les persones proposades com a beneficiàries de les subvencions en la proposta de resolució provisional han de presentar, juntament amb la documentació que disposa la base general 11.5, un certificat o una declaració de compromís de l'entitat programadora sobre la data i el lloc de l'estrena de la producció.
Les persones beneficiàries han de presentar la documentació justificativa, com a màxim l'últim dia hàbil del mes d'octubre de l'any de concessió de la subvenció.
Les persones beneficiàries poden escollir entre les modalitats de compte justificatiu que estableix la base general 16, apartats 2 i 3 (compte justificatiu amb aportació de justificants de despesa; compte justificatiu simplificat o compte justificatiu amb aportació d'informe d'auditor).
Així mateix, les empreses han de presentar la documentació acreditativa de la data i el lloc de les representacions mínimes exigides de l'espectacle, d'acord amb la base 3.d).